**CONSILIUL LOCAL AL MUNICIPIULUI SATUU MARE**

 **Anexa la HCL Satu Mare nr. 59/29.02.2024**

**CONTRACT DE COMODAT**

 **Nr.**

**I. PĂRŢILE CONTRACTANTE**

1.1. **MUNICIPIUL SATU MARE**, cu sediul în Satu Mare, P-ţa 25 Octombrie nr.1, telefon/fax 807569/710760, cod fiscal 4038806 cont RO88TREZ54624510220XXXXX deschis la Trezoreria Satu Mare, reprezentat prin dl. Kereskényi Gábor – primar în calitate de **comodant**, pe de o parte, și

1.2. **AGENȚIA NAȚIONALĂ ANTIDROG**, cu sediul în București, B-dul Unirii nr.37, bl.A4-parter, sector3, cod fiscal 28652497, cont RO16TREZ70323610120XXXXX deschis la Trezoreria Statului sector 3 București, reprezentată prin Director Comisar Șef de poliție Georgiana-Ramona Dabija, în calitate de **comodatar**, pe de altă parte

În conformitate cu prevederile Hotărârii Consiliului Local al Municipiului Satu Mare ....................... privind acordarea dreptului de folosință gratuită către Agenția Națională Antidrog - Centrul de Prevenire, Evaluare și Consiliere Antidrog Satu Mare, asupra imobilului situat în Satu Mare, B-dul Sănătății, Bl.K21, precum și a prevederilor art. 2146 – 2157 Cod Civil, au convenit să încheie prezentul contract de comodat,

 **II. OBIECTUL CONTRACTULUI**

2.1. Obiectul contractului îl constituie darea în folosință gratuită a imobilului situat în Satu Mare, Str. Sănătății Bl.K21, în suprafață de 174,76 mp, cu nr. inventar 103472 și valoare de inventar 290,625.64 lei, în vederea desfășurării activității Agenției Naționale Antidrog- Centrul de Prevenire, Evaluare și Consiliere Antidrog Satu Mare.

2.2. Schimbarea destinației ori folosirea spațiilor de către comodatar pentru alte activități decât cele prevăzute la punctul 2.1. fără acordul scris la proprietarului – comodant atrage sancțiunea rezilierii de drept a prezentului contract de comodat.

 **III. DURATA CONTRACTULUI**

3.1. Imobilul prevăzut la punctul 2.1. se acordă, cu titlu gratuit, de către comodant comodatarului pe o perioadă de 1(un) an .

 **IV. OBLIGAŢIILE PARTILOR**

4.1. Obligațiile comodatarului sunt următoarele:

a)  să folosească bunul potrivit destinației în vederea căreia i-a fost acordată folosința gratuită;

b) să nu modifice bunul în parte, ori în integritatea lui;

c) să ia măsuri pentru repararea și întreținerea în siguranță, exploatare și funcționare a spațiului dat în folosință și să suporte toate cheltuielile generate de aceasta;

d) să suporte contravaloarea cheltuielilor de întreținerea spațiului (energie termică, energie electrică, apă și canalizare, salubritate, etc);

e)  să ia măsuri legale pentru prevenirea și stingerea incendiilor în spațiul dat în folosință și în spațiile comune;

f) să prezinte anual Consiliului Local al municipiului Satu Mare, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare ;

g) să permită accesul Consiliului Local al municipiului Satu Mare, pentru efectuarea controlului asupra bunurilor;

h) răspunde pentru pagubele produse spaţiului ca urmare a utilizării necorespunzătoare a spaţiului în folosinţă şi va efectua eventualele reparaţii pe cheltuiala proprie ;

i) folosința dobândită în baza hotărârii de consiliu local nu poate fi transmisă nici oneros și nici cu titlu gratuit unei alte persoane fizice sau juridice;

j) de a informa autorităţile deliberative ale administraţiei publice locale cu privire la orice tulburare adusă dreptului de folosinţă precum şi despre existenţa unor cauze sau iminenţa producerii unor evenimente de natură să conducă la imposibilitatea exploatării bunului;

k) să restituie spaţiul dat în folosinţă în stare corespunzătoare la încetarea termenului de folosinţă, liber de orice sarcini;

4.2. Obligaţiile comodantului sunt următoarele:

a) să verifice modalitatea în care sunt respectate condițiile de folosință gratuită stabilite prin actul de dare în folosință și lege;

b) de a înceta folosința gratuită și restituirea bunului, atunci când interesul public legitim o impune

 **V. ÎNCETAREA ŞI REZILIEREA CONTRACTULUI**

5.1. Prezentul contract încetează în caz de nerespectare a prevederilor art. 2.2.

5.2. Rezilierea contractului operează în caz de nerespectare a obligaţiilor prevăzute la art. 4.1., 4.2.

5.3. Rezilierea prezentului contract se va notifica, cu cel puţin 30 (treizeci) zile calendaristice înainte de data la care încetarea urmează să-şi producă efectele.

5.4 Prin acordul de voinţă scris al părţilor.

  **VI. NOTIFICÃRILE ÎNTRE PÃRTI**

6.1. În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa /sediul prevăzut în partea introductivă a prezentului contract.

6.2. În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire (A.R.) și se consideră primită de destinatar la data menționată de oficiul poștal primitor pe această confirmare.

6.3. Notificările verbale nu se iau in considerare de nici una dintre părți, dacă nu sunt confirmate, prin intermediul uneia dintre modalitățile prevăzute la alineatele precedente.

 **VII. FORȚA MAJORĂ**

7.1. Nici una dintre părțile contractante, conform art. 1634 Cod civil, nu răspunde de neexecutarea la termen sau/și de executarea în mod necorespunzător - total sau parțial - a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră, așa cum este definită de lege.

7.2. Partea care invocă forța majoră este obligată să notifice celeilalte părți, în termen de 15 zile calendaristice, producerea evenimentului și să ia toate măsurile posibile în vederea limitării consecințelor lui.

7.3.Dacă în termen de 90 de zile calendaristice de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract fără ca vreuna dintre ele să pretindă daune-interese.

 **VIII. SOLUŢIONAREA LITIGIILOR**

8.1. Pârțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanții lor.

8.2. În cazul în care nu este posibilă rezolvarea litigiilor pe cale amiabilă, părțile se vor adresa instanțelor judecătorești competente, de la sediul comodantului.

 **IX. MODALITĂȚI DE ANGAJARE A RĂSPUNDERII ȘI SANCȚIUNI**

9.1. Constituie contravenții, dacă nu sunt săvârșite în astfel de condiții încât să fie considerate, potrivit legii penale infracțiuni:

 a) încălcarea prevederilor art. 4.1

9.2. Contravențiile prevăzute la art. 4.1 lit. a), b), f), g), k) se sancționează cu amendă de la 5000 lei-15 000 lei,

9.3. Contravențiile prevăzute la art. 4.1 lit. i), se sancționează cu amendă de la 5000 lei-10 000 lei.

  **X.CLAUZE FINALE**

10.1. Modificarea prezentului contract se face numai prin act adițional încheiat între părțile contractante.

10.2. Părțile au înțeles să încheie azi …………............……. prezentul contract în 3 (trei) exemplare, din care 2 (două) exemplare pentru comodant și un exemplar pentru comodatar.

 **Comodant, Comodatar,**

Municipiul Satu Mare Agenția Națională Antidrog

 **Primar, Director,**

 Kereskényi Gábor Cms.Șef Georgiana-Ramona Dabija

 **Contabil Șef**

 Cms.Șef Florentina Dragnea

**Șef Serviciu Patrimoniu, Concesionări, Închirieri**

 Faur Mihaela

 **Șef Serviciu Logistică**

 Subcomisar Magdalena-Daniela Șoavă

 **Vizat Juridic** **Compartiment Juridic**

Cms. Șef Claudia Costescu

MD-3 ex

 Vizat spre neschimbare

Președinte de ședință Secretar general